Source: http://ec.europa.eu/civiljustice/adr/adr_por_et.htm
Timestamp: 2014-03-16 01:11:33+00:00
Document Index: 6007716

Matched Legal Cases: ['kohus ', 'kohus ', 'kohus ', 'kohus\n', 'kohus\n', 'kohus ', 'kohus\n', 'kohus ', 'kohus ']

Euroopa Komisjon - Euroopa Justiitsvõrgustik - Vaidluste alternatiivsed lahendused - Portugal
Viimati muudetud: 20-07-2007
Vaidluste alternatiivsed lahendused - PortugalKäesolevat lehekülge ei eksisteeri enam. See on praegu ajakohastamisel ning selle võib hiljem leida Euroopa e-õiguskeskkonna portaalist.
Millised on üldjoontes erinevad vaidluste alternatiivse lahendamise viisid Portugalis? I.1.
Lepitusmenetlus I.2.
Vahendusmenetlus I.3.
Vahekohus I.3.1.
Vabatahtlik vahekohus I.3.2.
Institutsionaalne vahekohus II.
Süsteemid II.1.
Kas erinevate alternatiivse vaidluste lahendamise viiside poole pöördumine on seaduse või kohtuotsuse kohaselt kohustuslik? II.1.1.
Kutsealal tegutsejate vahelised vaidlused, tarbijavaidlused ja muud vaidlused, mille puhul vahekohtumenetluse või arbitraaži poole pöördutakse: II.1.2.
Perekonnavaidlused: II.1.3.
Üksikisikut vahelised vaidlused: II.2.
Kas need vaidluste alternatiivse lahendamise viisid on seadusega reguleeritud? II.2.1.
Kutsealal tegutsejate vahelised vaidlused, tarbijavaidlused ja muud vaidlused, mille puhul vahekohtumenetluse või arbitraaži poole pöördutakse: II.2.2.
Üksikisikutevahelised vaidlused: II.2.3.
Perekonnavaidlused: II.3.
Lepingutes võivad olla sätted, mille kohaselt kasutatakse igasuguse lepingust tulenev vaidluse lahendamiseks enne kohtusse pöördumist vaidluste alternatiivse lahendamise viise. Kas sellised sätted on pooltele nende alternatiivse vaidluste lahendamise viiside suhtes siduvad? II.4.
Millist liiki vaidlusi alternatiivse vaidluste lahendamise nimetatud viisidega lahendada saab? II.4.1.
Üksikisikutevahelised vaidlused: II.4.2.
Perekonnavaidlused: II.5.
Kuidas saab tagada, et alternatiivse vaidluste lahendamise viis, mida te kasutate, annaks tavalise kohtumenetlusega sarnase kindlustunde? Täpsemalt, kuidas tagatakse läbirääkimiste konfidentsiaalsus? II.5.1.
Üksikisikut vahelised ja perekonnavaidlused: II.5.2.
Tarbijavaidlused: II.6.
Kas õigusnõustamise kasutamine on vajalik? Milline on advokaadi roll alternatiivse vaidluste lahendamise selliste viiside puhul? II.6.1.
Kõik vaidlused, mille puhul kasutatakse vahekohtumenetlust: II.6.2.
Üksikisikutevahelised ja perekonnavaidlused: II.6.3.
Kõik vaidlused, mille puhul kasutatakse arbitraaži: II.7.
Kas neid alternatiivse vaidluste lahendamise viise saab kasutada eemal viibides, eriti elektrooniliste vahendite kaudu? II.7.1.
Kõik vaidlused, mille puhul kasutatakse vahekohtumenetlust: II.7.2.
Üksikisikutevahelised vaidlused: II.7.3.
Perekonnavaidlused: II.7.4.
Kõik vaidlused, mille puhul kasutatakse arbitraaži: II.8.
Kas need alternatiivse vaidluste lahendamise viisid on tasuta? Kui mitte, siis kuidas jagatakse kulud? Kas menetlusabi andmine on võimalik? II.8.1.
Kõik vaidlused, mille puhul kasutatakse arbitraaži: II.8.2.
Tarbijavaidlused: II.8.3.
Muud liiki vaidlused: II.8.4.
Üksikisikutevahelised vaidlused: II.8.5.
Perekonnavaidlused: II.9.
Kui Te olete pöördunud alternatiivse vaidluste lahendamise nende viiside poole, aga vaidlust lahendada ei õnnestunud, kas siis on võimalik ikkagi kohtusse pöörduda? Kas nende alternatiivse vaidluste lahendamise viiside poole pöördumine mõjutab kuidagi kohtu poole pöördumise tähtaega? II.9.1.
Üksikisikutevahelised vaidlused: II.9.2.
Perekonnavaidlused: II.9.3.
Kõik vaidlused, mille puhul kasutatakse arbitraaži: II.10.
Kui te kasutate neid alternatiivse vaidluste lahendamise viise ja teil õnnestub vaidlus lahendada, siis millises vormis see kokkulepe sõlmitakse? Mis juhtub, kui kokkulepet vabatahtlikult täitma ei asuta? Kas tavaline sundtäitmismenetlus on võimalik? Kas ikkagi on võimalik kohtu poole pöörduda? II.10.1.
Üksikisikutevahelised vaidlused: II.10.2.
Perekonnavaidlused: II.10.3.
Kõik vaidlused, mille puhul kasutatakse arbitraaži: I. Millised on üldjoontes erinevad vaidluste alternatiivse lahendamise viisid Portugalis?
Portugalis on võimalikeks alternatiivseteks vaidluste lahendamise
viisideks lepitusmenetlus, vahendusmenetlus ja vahekohus. Kõigi nende eesmärk
on lahendada vaidlus mittekohtulikul teel. Nende võimaluste kasutamine võimaldab kiiret ja tõhusat õigusemõistmist. Poolte osalus soodustab selliste
tingimuste teket, mis lubavad pärast erimeelsuste lahendamist suhteid hoida. I.1. Lepitusmenetlus
Lepitusmenetlus on
alternatiiv kohtu sekkumisele. Olemuselt on see mitteametlik. Selle menetluse
raames püüavad pooled kas kolmanda isiku kaasamisel või ilma leida oma
erimeelsustele lahendus. Kui kaasatakse kolmas
osapool, siis töötab ta koos teiste pooltega, kutsudes neid üles arutama
asja, milles nad on eri meelt, ja aidates neil jõuda vabatahtlikule kokkuleppele.
Lepitaja juhib tähelepanu
vaidluse objektiivsetele asjaoludele, rõhub asjas kiirele ja mittekurnavale
lahendusele ja aitab vaidlevatel pooltel jõuda omavahel kokkuleppele.
Võrreldes vahendusmenetluse läbiviijaga on lepitaja roll aktiivsem. Ta võib
teha ka ettepaneku vaidluse lahendamise kohta. I.2. Vahendusmenetlus
Vahendusmenetlus on
alternatiivne, loomult konfidentsiaalne ja vabatahtlik vaidluste lahendamise
võimalus. Tehtava otsusega peavad välja tulema asjaosalised pooled. Üldiselt
on vahendusmenetlus ametlik.
Seda liiki vaidluste
lahendamise menetluses püüavad vaidlevad pooled, keda aitab erapooletu ja
sõltumatu kolmas osapool, jõuda oma vaidlust lahendava kokkuleppeni. Üles
Erinevalt kohtunikust või
vahekohtunikust ei tee vahendusmenetluse läbiviija vaidluse tulemuse suhtes
mingit otsust. Selle asemel juhib ta pooli omavahelisi suhteid looma ja
seisukohti vahetama, nii et pooled ise saaksid tulla välja alustega vaidlust
lõpetavaks kokkuleppeks. Kuna selles menetluses on alati kolmas osapool, võib
seda lugeda vahepealseks menetluseks lepitusmenetluse ja vahekohtu vahel. Vahendusmenetlus
võimaldab vaidlevatel pooltel säilitada suhted, sobides eriti hästi
perekonna- või naabritevaheliste vaidluste lahendamiseks. I.3. Vahekohus
I.3.1. Vabatahtlik vahekohus
Vabatahtlik vahekohus on eraõiguslik vaidluse lahendamise meetod, kus
pooled valivad omal algatusel vahekohtunikuks nimetatava isiku, kes teeb
poolte jaoks siduva, nende erimeelsusi lahendava otsuse. Selles menetluses
teeb poolte vaidluse osas otsuse erapooletu kolmas isik. Kuna otsust ei
tee vaidlevad pooled, on see võrdväärne hagemisega. Täitmisele pööratavuse
osas loetakse vahekohtu otsused võrdseks tavaliste kohtute otsustega ja on
nende poolt täitmisele pööratavad. Kui pooled ei ole
edasikaebeõigusest loobunud ega ole vahekohtunikku volitanud erapooletu ja
õiglase otsuse tegemiseks, võib vahekohtu otsuste peale apellatsioonikohtule
edasi kaevata. I.3.2. Institutsionaalne vahekohus
Seda mõistet kasutatakse tähistamaks vabatahtlikku vahekohut, mida viivad
läbi asutused, keda justiitsministeerium on selleks volitanud . Neid asutusi
nimetatakse „Centros de Arbitração“ (vahekohtukeskused).
II. Süsteemid
Vastavalt vabatahtliku vahekohtu
seadusele võivad pooled iga vaidluse, mida ei pea lahendama kohtus või
kohustusliku vahekohtu korras ja mis
ei puuduta võõrandamatuid õigusi, anda lahendamiseks vahekohtule. Portugali õiguses
on võõrandamatuteks õigusteks sellised õigused, mida loetakse seotuks
isikuvabaduste ja isikliku staatusega, töösuhetega seotud õigused töölepingu
kontekstis ja sotsiaalkindlustuse seadusest tulenevad õigused. Nende hulka
kuuluvad ka õigused, mis on seotud õigussuhetega, mida pooled ei saa omal
tahtel võõrandada ja millest nad ei saa seetõttu tehinguga loobuda.
Selliste õiguste puhul ei saa arbitraaži või muid alternatiivseid
vaidluste lahendamise viise kasutada.
Enne institutsionaliseeritud arbitraažikeskuste egiidi all toimuva
arbitraaži poole pöördumist püütakse tavaliselt lepitusmenetlust. Kui
lepitamine vaidlusesse lahendust ei too, võib kumbki pool anda asja
arbitraaži. Vahekohtumenetlus ei ole üldiselt seadusega reguleeritud, kuid on eraldi
ette nähtud seaduses, millega luuakse „Julgados de Paz“ (rahukohtud)
(kohtutele sarnased organid, mille ülesanne on lahendada tsiviilasju, kus
nõudesumma ei ületa 3740.98 eurot) ja alaealiste kaitse seaduses, nimelt
seoses eestkoste korraldusega. Vahekohtumenetlus kui tarbijavaidluste lahendamise alternatiivne viis on
ette nähtud õigusaktis, millega luuakse registreerimissüsteem isikutele, kes
soovivad läbi viia vaidluste kohtuvälise lahendamise menetluse. II.1. Kas erinevate alternatiivse vaidluste lahendamise viiside poole pöördumine on seaduse või kohtuotsuse kohaselt kohustuslik?
II.1.1. Kutsealal tegutsejate vahelised vaidlused, tarbijavaidlused ja muud vaidlused, mille puhul vahekohtumenetluse või arbitraaži poole pöördutakse:
Vabatahtliku
arbitraažikohtu poole pöördutakse igasuguste vaidluste lahendamiseks, millega
ei pea seadusest tulenevalt pöörduma kohtu või arbitraažikohtu poole ning mis
puudutavad selliseid õigusi või teemasid, mille üle pooled vabalt otsustada
saavad. Üles
Vahekohtumenetluse
kasutamise otsustavad samuti vaidlevad pooled vabatahtlikult. Vahekohtumenetlus,
mis toimub tarbijavaidluste lahendamiseks sellise menetluse läbiviimiseks
volitatud asutustes, sõltub asjassepuutuva tarbija ja ettevõtja eelnevast
nõusolekust sellise menetlusega.
II.1.2. Perekonnavaidlused:
Eestkoste üle toimuvas menetluses võib kohtunik otsustada,
et kasutada tuleks vahekohtumenetlust, aga selle otsusega peavad huvitatud
pooled alati nõus olema.
II.1.3. Üksikisikut vahelised vaidlused:
Rahukohtu pädevusse kuuluvates tsiviilasjades, kus nõude summa on väiksem kui 3740.98 eurot, on vahekohtumenetlus vabatahtlik ja sõltub huvitatud poolte nõusolekust. Rahukohtutel on järgmiste tsiviilõiguslike asjade lahendamise pädevus: Kohustuste täitmise tagamiseks esitatud hagid, välja arvatud juhul, kui need puudutavad rahalisi hüvesid ja kui algne kreeditor on või oli juriidiline isik;Vallasasjade üleandmist puudutavad vaidlused; Vaidlused, mis seonduvad ühiste omanike õiguste ja kohustustega, juhul kui ühised omanikud ei ole omavaheliste vaidluste lahendamiseks teinud kohustuslikuks arbitraaži, või ühiste omanike ja valitseja vahelised vaidlused. Hagid omanikevaheliste vaidluste lahendamiseks seoses ajutise sunnitud läbikäimise, loodusliku vee äravoolu, kaitseks üleujutuste eest tehtavate tööde, kuivendus- ja äravoolukraavide, kanalite ja hekkide jagamise, akende, uste ja verandade avamise ja muude samalaadsete tööde, räästaste, puude ja põõsaste istutamise, müüride ja eraldusseinte püstitamisega;Hagid valduse saamiseks, igamiseks, juurdepääsuks;Vaidlused seoses ühises omandis oleva asja kasutamise ja valdamisega, pindade, kasutusvalduse, kasutamise ja elukohaga ning asjaõigusliku perioodilise eluaseme kasutamisega.Korteri üürilepinguga seotud asjad, välja arvatud väljatõstmine;Lepingulise ja lepinguvälise tsiviilvastutusega seotud vaidlused;Lepingu rikkumisega seotud vaidlused, välja arvatud töölepingud ja maaüürilepingud;Üldise kohustuste tagamisega seotud vaidlused. Arbitraažiotsuse kohustuslikkus tuleneb mõnikord eriseadusest. Sellistel juhtudel pöördutakse vajaliku arbitraažikohtu poole. Üles
II.2. Kas need vaidluste alternatiivse lahendamise viisid on seadusega reguleeritud?
II.2.1. Kutsealal tegutsejate vahelised vaidlused, tarbijavaidlused ja muud vaidlused, mille puhul vahekohtumenetluse või arbitraaži poole pöördutakse:
Vabatahtlik arbitraaž on seaduses sõnaselgelt
reguleeritud. Institutsioonide läbiviidavat
vabatahtlikku arbitraažimenetlust reguleerib eraldi õigusakt. Mis puutub
tarbijavaidlustesse, võivad vahekohtumenetlust läbi viia need asutused, mis
vabatahtliku kohtuvälise tarbijavaidluste lahendamiseks registreerimise
süsteemi kaudu tegutsevad vastavalt seaduses sätestatud põhimõtetele.
II.2.2. Üksikisikutevahelised vaidlused:
Rahukohtute
pädevust, ülesehitust ja toimimist reguleeriv seadus näeb sõnaselgelt
vahekohtumenetluse ette ja reguleerib vahekohtumenetlust, vahekohtuniku
ülesandeid ja iga rahukohtu juurde loodud vahekohtuteenistuste tegevust.
II.2.3. Perekonnavaidlused:
Perekonnavaldustes on vahekohtumenetlus
võimalik lahutuse või lahkumineku korral mõlemapoolsel kokkuleppel ja selle
mõte on aidata alaealiste vanematel jõuda kokkuleppele eestkoste
korraldamises. Samuti nõuab seadus, et
eestkosteasjades ex officio tegutsev kohtunik otsustaks kas huvitatud
poolte nõusolekul või nende taotlusel avalike või eraõiguslike
vahekohtumenetluste kasutamise.
Gabinete de Mediação Familiar (perekonnaasjade
vahekohus) pakub vastavat avalikku teenust.
II.3. Lepingutes võivad olla sätted, mille kohaselt kasutatakse igasuguse lepingust tulenev vaidluse lahendamiseks enne kohtusse pöördumist vaidluste alternatiivse lahendamise viise. Kas sellised sätted on pooltele nende alternatiivse vaidluste lahendamise viiside suhtes siduvad?
Jah, sellised sätted võivad tõepoolest olemas
Vastavalt vabatahtliku arbitraaži seadusele
võivad pooled iga vaidluse, mida ei pea lahendama kohtus või kohustuslikus
arbitraažimenetluses ning mis ei puuduta võõrandamatuid õigusi, anda
lahendamiseks arbitraažimenetlusse.
Ärilepingu pooled võivad lepingusse vastava sätte
lisamisega kokku leppida, et lepingulisest õigussuhtest tekkivate vaidluse
korral pöördutakse arbitraažikohtusse, loobudes kõigust muudest viisidest.
Seda sätet kutsutakse „cláusula compromissória“ (kohustusklausel).
Tuleb märkida, et kui lepingupooled ei ole loobunud õigusest kohtu poole
pöörduda, võib teise astme kohtule arbitraažiotsuse peale edasi kaevata. See
säte peab vaidlevate poole õigussuhet täpsustama ja pooltele siduv olema. Samamoodi ei takista miski lepingupooli kokku
leppimast ükskõik missuguse teise alternatiivse vaidluste lahendamise viisi,
eriti vahekohtumenetluse kasutamises igasuguste lepingulisest suhtest
tekkivad vaidluse lahendamiseks. II.4. Millist liiki vaidlusi alternatiivse vaidluste lahendamise nimetatud viisidega lahendada saab?
Alternatiivse vaidluste
lahendamise nimetatud viisidega saab lahendada igasugust liiki vaidlusi seni,
kuni need, nagu on eelpool mainitud, ei puuduta võõrandamatuid õigusi.
Nagu näha, saab alternatiivse
vaidluste lahendamise nende viisidega lahendada kõik sellistest õigussuhetest
tulenevaid vaidlused, mida pooled saavad lahendada läbirääkimiste teel, isegi
loobudes oma lepingust tulenevatest õigustest, ning mis ei ole seaduse
kohaselt jäetud ainult kohtu pädevusse.
Nende vaidluste lahendamiseks
näeb seadus sõnaselgelt ette vabatahtliku, ad hoc või institutsionaalse
arbitraaži.
institutsionaalset arbitraaži iseloomustab peamiselt asjaolu, et keskused,
kes seda tööd teevad, asuvad mitmetes linnades üle kogu Portugali. Keskused
töötavad alaliselt ja määravad vaidluse, mida nad lahendada saavad, kuupäeva
ette. Sellistel keskustel võib olla üldpädevus või nad võivad olla
spetsialiseerunud kindlatele valdkondadele.
On mõned keskused,
millel on regionaalne pädevus ja kes tegelevad ainult teatud geograafilisel
alal tekkinud vaidlustega. Teised katavad terve riigi ja võivad tegelda igalt
poolt Portugalist pärit vaidlustega.
Lisaks üldise pädevusega arbitraažikeskustele on mitmed
arbitraažikeskused, kes tegelevad mingite konkreetsete valdkondadega. Sinna
hulka kuuluvad kaubandus- ja tööstussektori tarbijavaidlused, avalikest ja
eratöödest tõusetunud vaidlused, intellektuaalomandiga seotud vaidlused, omandi
ja korteri üürilepingutega, kutsealade ja liiklusõnnetustega seotud
vaidlused. II.4.1. Üksikisikutevahelised vaidlused:
Nagu on eelpool mainitud, on
Portugali õiguses sõnaselgelt ette nähtud vahekohtumenetlus tsiviilasjades,
kus nõudesumma ei ületa 3740.98 eurot ja mille lahendamine kuulub rahukohtute
II.4.2. Perekonnavaidlused:
Abielulahutuse või lahkumineku puhul on vahekohtumenetlus
võimalik alaealistega seotud küsimuste lahendamiseks. Sõnaselgelt on vahekohtumenetlus
Portugali õiguses ette nähtud eestkosteasjade menetluses.
II.5. Kuidas saab tagada, et alternatiivse vaidluste lahendamise viis, mida te kasutate, annaks tavalise kohtumenetlusega sarnase kindlustunde? Täpsemalt, kuidas tagatakse läbirääkimiste konfidentsiaalsus?
II.5.1. Üksikisikut vahelised ja perekonnavaidlused:
Rahukohtute pädevusse
kuuluvates asjades toimuvas vahekohtumenetluses ja vahekohtumenetluses
perekonnaasjades tagatakse pooltele erapooletus, konfidentsiaalsus ja
usaldusväärsus. Vahekohtunikud peavad olema piisavalt kompetentsed ja
tegutsema piisava hoolikusega. Menetluslike garantiidena on seaduses
sõnaselgelt sätestatud eetikareeglid.
Nende hulgas pannakse seaduses
erilist rõhku konfidentsiaalsuse tagamisele.
Rahukohtutes
toimuvas vahekohtumenetluses ja vahekohtumenetluses perekonnaasjades peavad
pooled eelnevalt allkirjastama vahekohtukokkuleppe, mis sätestab, et
kõnealune vahekohtumenetlus on konfidentsiaalne. Pooled, nende esindajad ja
vahekohtunik peavad arvestama kõigi vahekohtumenetluse käigus tehtavate
avalduste konfidentsiaalse iseloomuga.
Välja arvatud juhul, kui pooled on selleks andnud otsese loa, ei või
vahekohtunikud sekkuda mingil moel vahekohtumenetlusele järgnevatesse
menetlustesse, nagu arbitraaž, kohtuprotsess või psühhoteraapiline ravi,
olenemata sellest, kas sellise vahekohtumenetluse tulemusena kokkulepe
saavutati või mitte. Üles
II.5.2. Tarbijavaidlused:
Tarbijavaidlustes peavad alternatiivse vaidluste
lahendamise menetluste läbiviimiseks volitatud asutused tagama selle, et
nende töö oleks erapooletu ja sõltumatu.
II.6. Kas õigusnõustamise kasutamine on vajalik? Milline on advokaadi roll alternatiivse vaidluste lahendamise selliste viiside puhul?
II.6.1. Kõik vaidlused, mille puhul kasutatakse vahekohtumenetlust:
Püüdes leida
vaidlusele lahendust vahekohtumenetluses, ei ole pooltel advokaati vaja.
Vahekohtumenetluses kutsutakse pooli üles lahenduse leidmises aktiivselt
osalema. Samas ei saa advokaatide rolli poolte abistamisel alahinnata.
Advokaat saab kindlustada selle, et menetlus kulgeks tema kliendi huvidele ja
eesmärkidele vastavalt; ta saab selgitada õiguslikke küsimusi, hinnata
lahenduse kasulikkust või selle väärtust vastaspoolele ning saab kokkuleppe
teksti ette valmistada või üle kontrollida.
II.6.2. Üksikisikutevahelised ja perekonnavaidlused:
lahendavate asjade või perekonnaasjade vahekohtumenetluses peavad pooled
isiklikult kohale ilmuma. Advokaat võib nendega siiski kaasas olla.
II.6.3. Kõik vaidlused, mille puhul kasutatakse arbitraaži:
Arbitraažimenetluses vaidluse
lahendamise korral ei ole advokaadi kasutamine vajalik. Pooled võivad igaühe
end esindama või arbitraažikohtusse ilmuma määrata.
Esindaja tuleb
siiski määrata arbitraažiasjas, kus vaidluse nõudesumma ületab esimese astme
kohtu piirmäära (3740.98 eurot), ja edasikaebamise korral.
II.7. Kas neid alternatiivse vaidluste lahendamise viise saab kasutada eemal viibides, eriti elektrooniliste vahendite kaudu?
II.7.1. Kõik vaidlused, mille puhul kasutatakse vahekohtumenetlust:
Kuivõrd vahekohtumenetluse peamine eesmärk on anda
pooltele võimalus lahendada oma erimeelsused sõbralikul teel läbi rääkides,
eeldatakse, et pooled on vahekohtu istungitel füüsiliselt kohal.
II.7.2. Üksikisikutevahelised vaidlused:
seaduse kohaselt, kui üks pooltest kindlaksmääratud vahekohtuistungile ei
ilmu ja ei esita oma puudumise kohta ühtegi põhjendust, edastatakse asi
kohtukantseleisse kohtuistungi kindlaksmääramiseks.
II.7.3. Perekonnavaidlused:
Perekonnaasjade
vahekohtumenetluses peavad vanemad kohal olema.
Kui üks vanematest ei ilmu ja kui eestkostemenetlus on
kokkuleppe leidmiseks peatatud, teavitavad vahekohtumenetluse teenistused
sellest kohut, et peatamise saaks lõpetada ja kohtumenetlus võiks jätkuda.
II.7.4. Kõik vaidlused, mille puhul kasutatakse arbitraaži:
Vabatahtliku institutsionaalse
arbitraaži korral tuleb pooled enne lõpliku otsuse tegemist kas suuliselt või
kirjalikult alati ära kuulata.
arbitraažimenetluse olemusest võib kasutada elektroonilisi vahendeid,
peamiselt videokonverentsi.
II.8. Kas need alternatiivse vaidluste lahendamise viisid on tasuta? Kui mitte, siis kuidas jagatakse kulud? Kas menetlusabi andmine on võimalik?
II.8.1. Kõik vaidlused, mille puhul kasutatakse arbitraaži:
Seadus ei näe menetlusabi
andmist ette vaidlustes, mis lahendatakse vabatahtlikus, ad hoc või
institutsionaalses arbitraažimenetluses.
II.8.2. Tarbijavaidlused:
Institutsionaalne arbitraaž tarbijate arbitraažikeskustes
on tasuta, ent vaidlusalused summad, mille puhul nad vaidlusi lahendada
saavad, on väikesed – enamik keskusi võtab vastu ainult vaidlusi summas mitte
üle 3749.98 euro.
II.8.3. Muud liiki vaidlused:
Arbitraažikeskuste kulud on erinevad
ja sõltuvad üldjuhul vaidluse väärtusest. Tasutavad summad ja vaidlevate
poolte vahel nende jagamise viis on enamasti sätestatud keskuse eeskirjades.
arbitraažikeskusi, kus tasu on ette nähtud ainult neilt asjadelt, mis lähevad
arbitraažikohtusse. Vahekohtu- ja lepitusmenetlus, mille eesmärk on saavutada
kokkulepe enne arbitraažimenetlust, on tasuta.
II.8.4. Üksikisikutevahelised vaidlused:
Rahukohtutes toimuvas
vahekohtumenetluses tuleb maksta väike kindlaksmääratud summa, mis on madalam
juhul, kui kokkulepe saavutatakse. See tasumisele kuuluv summa jagatakse
poolte vahel võrdselt.
Rahukohtute seadus sätestab, et
isikutel, kes vastavad menetlusabi seaduses sätestatud tingimustele, on iga
seda liiki abi õigus saada (selles osas vt küsimustikku menetlusabi kohta).
II.8.5. Perekonnavaidlused:
Avalik-õiguslike perekonnaasjade vahekohtumenetluse
asutuste – perekonnaasjade vahekohtuametite – teenused on tasuta.
II.9. Kui Te olete pöördunud alternatiivse vaidluste lahendamise nende viiside poole, aga vaidlust lahendada ei õnnestunud, kas siis on võimalik ikkagi kohtusse pöörduda? Kas nende alternatiivse vaidluste lahendamise viiside poole pöördumine mõjutab kuidagi kohtu poole pöördumise tähtaega?
II.9.1. Üksikisikutevahelised vaidlused:
Kui pooled rahukohtus toimuvas vahekohtumenetluses
kokkulepet ei saavuta või saavutavad osalise kokkuleppe, teatab vahekohtunik
sellest rahukohtunikule, kes määrab kohtuistungi aja.
II.9.2. Perekonnavaidlused:
Kui vanemad
perekonnaasjade vahekohtumenetluses eestkoste küsimuses kokkuleppele ei jõua,
teatab vahekohtuteenistus sellest asja eest vastutavale kohtunikule, kes
seejärel selle menetlemist jätkab.
perekonnaseisuametisse esitatud kahepoolse nõusoleku alusel toimuvas lahutuse
või lahkuminekumenetluses prokurör leiab, et vanemate esitatud
eestkostekokkulepe ei ole alaealise huvides, ja pooled ei nõustu näidatud
parandustega, saadetakse asi kõnealuse perekonnaseisuameti piirkonnas
II.9.3. Kõik vaidlused, mille puhul kasutatakse arbitraaži:
Vabatahtliku arbitraaži puhul
lõpeb menetlus arbitraažiotsusega, mis võib sisaldada lepitusfaasis
saavutatud kokkuleppe kinnitamist. Sellel otsusel on kohtuotsuse kaal. Kui pooled ei ole
loobunud õigusest edasi kaevata, võib arbitraažiotsuse peale teise astme
kohtusse edasi kaevata samadel tingimustel, mis on edasikaebamisel esimese
astme kohtu otsuse peale. Alternatiivse
vaidluste lahendamise kasutamine ei mõjuta kohtu poole pöördumise tähtaegu.
II.10. Kui te kasutate neid alternatiivse vaidluste lahendamise viise ja teil õnnestub vaidlus lahendada, siis millises vormis see kokkulepe sõlmitakse? Mis juhtub, kui kokkulepet vabatahtlikult täitma ei asuta? Kas tavaline sundtäitmismenetlus on võimalik? Kas ikkagi on võimalik kohtu poole pöörduda?
II.10.1. Üksikisikutevahelised vaidlused:
Rahukohtu pädevusse jäävates
asjades vormistatakse vahekohtumenetluses saavutatud kokkulepe kirjalikult ja
rahukohus kinnitab selle. Kinnitatud kokkulepe on samaväärne esimese
astme kohtu otsusega.
Kinnitatud vahekohtuotsuse sundtäitmisega
tegeleb esimese astme kohus vastavalt tsiviilprotsessi seaduses sätestatud
II.10.2. Perekonnavaidlused:
Vahekohtumenetluses saavutatud kokkulepe vormistatakse
kirjalikult ja selle kinnitab selle kohtu kohtunik, kus eestkosteasja läbi
II.10.3. Kõik vaidlused, mille puhul kasutatakse arbitraaži:
Arbitraažiotsused on
sundtäitmisele pööratavad samamoodi, nagu esimese astme kohtu otsused.
Arbitraažiotsuse täitmisega
Neil juhtudel suunatakse asi seega kohtusse sundtäitmisele
pööramise staadiumis.
Supremo Tribunal de Justiça (Ülemkohus); - - Tribunal Constitucional (Konstitutsioonikohus); Ministério da Justiça (Justiitsministeerium); - Tribunal da Relação de Lisboa (Lissaboni Apellatsioonikohus); Tribunal da Relação de Coimbra (Coimbra Apellatsioonikohus); Tribunal da Relação de Évora (Évora Apellatsioonikohus); - - Tribunal da Relação de Lisboa (Oporto Apellatsioonikohus); Procuradoria Geral da República (Prokuratuur); Centro de Estudos Judiciários (Õigusuuringute Keskus; Portugali kohtunike ja rahukohtunike koolituse eest vastutav asutus); - - Direcção Geral da Administração da Justiça (Justiitshalduse Peadirektoraat; lisaks muule pakub kontaktandmeid ja andmeid kohtute territoriaalse pädevuse kohta ning juurdepääsu kohtuvõimu veebilehele); - Gabinete de Política Legislativa e Planeamento do Ministério da Justiça (Justiitsministeeriumi õiguspoliitika ja planeerimise osakond); - Direcção Geral dos Registos e do Notariado (Notarite ja registrite peadirektoraat); Instituto do Consumidor (Tarbijaasjade Instituut); Associação Sindical dos Juizes Portugueses (Portugali Kohtunike Ametiühing); Sindicato dos Magistrados do Ministério Público (Prokuratuuri Rahukohtunike Ühing); Ordem dos Advogados (Portugali Advokatuur); Elektrooniline õigusaktide andmebaas (sisaldab kõiki väljaandes “I Série do Diário da República ” (valitsuse väljaanne, I-seeria) alates 1.01.1970 avaldatud seadusi ja teadaandeid; tasuta juurdepääs alates 1.01.2000 väljaandes “I Série” avaldatud õigusaktidele). Direcção-Geral da Administração Extrajudicial (Kohtuvälise Halduse Peadirektoraat); - Associação de Mediadores de Conflitos (Vahekohtunike Ühing); Associação Nacional para a Mediação Familiar – (Riiklik Perekonnaasjade Vahekohtu Assotsiatsioon; ühendab perekonnaasjade vahekohtumenetluse asjatundjaid, pakub esialgset ja jätkukoolitust) (anmf-portugal@netcabo.pt);Centro de Arbitração (Arbitration Centre) da Universidade Católica Portuguesa (CAUCP); Núcleo de Apoio ao Investidor e Mediação (Investorite Toetuse ja Vahekohtu Keskus (NAIM); - Centro de Mediação Peritagens e Arbitragens Voluntárias (Ekspertvahekohtu ja Vabatahtliku Arbitraaži Keskus); Centro de Arbitração Comercial (Kaubandusarbitraaži Keskus); - Centro de Informação, Mediação e Arbitração de Conflitos do Algarve (Algarve Tarbijavaidluste Teabe, Vahekohtu ja Arbitraažikeskus); - Centro de Arbitração Conflitos de Consumo de Lisboa (Lissaboni Tarbijavaidluste Arbitraažikeskus) (lis.arbitration@ip.pt);Centro de Informação de Consumo e Arbitração do Porto (Oporto Tarbijainfo ja Arbitraažikeskus) (cicap@mail.telepac.pt);Centro de Arbitração de Conflitos de Consumo de Coimbra e Figueira da Foz (Coimbra ja Figueira da Foz Tarbijavaidluste Arbitraažikeskus) (tribarb@esoterica.pt).
« Vaidluste alternatiivsed lahendused - Üldteave | Portugal - Üldteave »